FOTO ȘI VIDEO Parada modei la Arena Națională: cum au apărut jucătorii lui FCSB, mesajul lui Mihai Stoica + ce au scandat fanii când l-au văzut pe Dan Petrescu
FCSB - CFR Cluj se joacă în această seară, de la ora 20:00, pe Arena Națională.
FCSB și CFR Cluj au ajuns la Arena Națională. Gazdele pregătesc sărbătoarea
Pentru FCSB este meciul la finalul căruia va primi titlul de campioană, în timp ce pentru CFR Cluj este o partidă deosebit de importantă pentru obținerea locului secund, care garantează participarea în competițiile europene.
Autocarele celor două echipe au ajuns la Arena Națională cu o oră și jumătate înainte de meci. Primul a fost al lui CFR Cluj, iar fanii lui FCSB au început să huiduie și să scandeze "Campionii, campionii" în timp ce Dan Petrescu, Ovidiu Hoban și jucătorii oaspeților coborau din autocar.
Ulterior, la Arena Națională a ajuns și autocarul lui FCSB. Jucătorii au coborât pe rând în aplauzele suporterilor, iar managerul general Mihai Stoica și-a făcut apariția cu un tricou pe care era scris mesajul "Lăsați-mă să mă pregătesc de party".
Spre deosebire de celelalte meciuri din acest sezon, jucătorii de la FCSB au ajuns la stadion în haine de stradă, nu în echipamentul oficial al clubului, mulți având și ochelari de soare.
VIDEO Sosirea lui Mihai Stoica
Urmăriți SPORT.RO și pe Google News